stanford-oval/wikipedia huggingface dataset:
Tuusulan Voima-Veikot
Ampumahiihto

TV-V:llä on aktiivinen ampumahiihtojaosto.
Seuraa edustava ampumahiihdon Suomen mestari Jaakko Ranta valittiin kaudeksi 2018-19 ampumahiihdon maailmancupiin. Ranta oli kilpaillut kerran aikaisemmin maailmancupissa ennen tätä. Seuraa niin ikään edustava Tuomas Harjula valittiin ampumahiihdon IBU-cupiin.
TV-V järjestää ampumahiihdon kansallisia kilpailuja Tuusulan urheilukeskuksessa. Tuusulassa järjestettiin ampumahiihdon nuorten SM-kilpailut vuonna 2017.
Ampumahiihdon Suomen mestaruuden 10 kilometrin matkalla vuonna  1992 voittanut ampumahiihtäjä Timo Seppälä on edustanut Tuusulan Voima-Veikkoja.
Myös ampumahiihtäjä Olli Hiidensalo on edustanut TV-V:tä. Myös suunnistuksen Jukolan Viestin kolmanneksi sijoittuneessa joukkueessa 2009 ollut Pekka Itävuo on edustanut nuoruusvuosinaan Tuusulan Voima-Veikkoja.
TV-V sijoittui vuonna 2017 Suomen Ampumahiihtoliiton seurapisteissä kuudenneksi. Vuonna 2018 sijoitus oli yhdeksäs.
Ampumahiihtojaoston puheenjohtajana toimii Tiina Laine.
Seuran nykyisenä puheenjohtajana toimii Timo Vilkko.
Kilpailu-urallaan TVV:tä edusti olympiamitalisti Ville Räikkönen.
Tosi

Tosi voi tarkoittaa seuraavia:
tosi, totuusarvo
tosi-kvarkki, myös top-kvarkki, yksi kvarkeista
Tosi, seuraavien henkilöiden sukunimi:
Alessandro Tosi (s. 2001), sanmarinolainen jalkapalloilija
Flavio Tosi (s. 1969), italialainen poliitikko ja europarlamentaarikko
Giuseppe Tosi (1916–1981), italialainen kiekonheittäjä ja olympiamitalisti
Luigi Tosi (1763–1845), italialainen katolinen piispa
Pietro Paolo Tosi (1714–1800), italialainen katolinen piispa.
Tursankankaan työväentalo

| Tursankankaan työväentalo |
| --- | --- |
 Urjalan Tursankankaan työväentalo helmikuussa 1932 lapualaisten jäljiltä.
Sijainti:  Tursankangas, Urjala
Valmistumisvuosi:  1912
Rakennuttaja:  Tursankankaan Työväenyhdistys ry
Runkorakenne:  hirsi
Julkisivumateriaali:  lauta
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Tursankankaan työväentalo oli Urjalan kunnan Tursan tai Tursankankaan kylässä sijainnut työväentalo.
Historiaa

Tursankankaan työväenyhdistys perustettiin vuonna 1906. Talo valmistui vuonna 1912. Sisällissodan aikana talo oli takavarikossa, ja yhdistyksen kirjasto ja arkisto poltettiin ja 2 000 markkaa sen rahavaroja vietiin.
Vuosina 1932 ja 1933 Lapuanliikkeen kannattajat tekivät talolla ilkivaltaa. Helmikuussa 1932 talolle tunkeuduttiin ja sen ikkunat rikottiin, samoin kuin näyttämön esirippu ja kulissit. Lisäksi tauluja oli varastettu ja irtaimistoa rikottu. Konerasvan ja tervan sekoituksella oli sotkettu talon lattiat, salin penkit, pöydät, keittiön hella ja astioita. Talolla oli ennen tätä pidetty opintokurssi, jonka päätösjuhlien jälkeisenä yönä vandalistien isku tapahtui. Jo etukäteen oli esitetty uhkauksia kurssia vastaan. Taloa oltiin ilmeisesti saman vuoden alussa oltu myymässä paikalliselle nuorisoseuralle, mutta kauppa oli työväenyhdistyksen taholta peruttu. Toinen tapaus sattui tammikuussa 1933, jolloin talolle murtauduttiin ja sieltä vietiin Marxin kuva.
Elokuussa 1935 talolla vietettiin syysjuhlaa, jonka ohjelmassa oli muun muassa laulua, lausuntaa, puhe ja näytelmä. Vuodelta 1943 on maininta, että talo oli korjauksen tarpeessa. Tämän jälkeen talon vaiheista ei ole tietoa.
Tytärsaaren rautatie

Tytärsaaren rautatie (ruots. Tytterskärs järnväg) oli kapearaiteinen rautatie, joka sijaitsi Suomessa luovutettujen alueiden Tytärsaarella. Rata alkoi saaren luoteisrannikolta Antiniemen eteläpuolelta ja jatkui siitä saaren sisäosaan majakalle. Radan pituus oli noin 1,0 km . Radalla kulki kesäisin lomajunia.
Kun Tytärsaari luovutettiin Neuvostoliitolle, venäläiset purkivat radan.
Tytär

C. G. E. Mannerheimin tyttäret Anastasie ja Sophie.
Tytär on naispuolinen jälkeläinen; tyttö tai nainen suhteessa vanhempiinsa. Tyttären miespuolinen vastine on poika.
Patriarkaalisissa yhteiskunnissa tyttärillä on usein erilaiset tai pienemmät perheoikeudet kuin pojilla. Perheet saattavat mieluummin hankkia poikia kuin tyttäriä ja tyttölasten abortointi voi olla yleistä. Joissakin yhteiskunnissa on tapana, että tytär "myydään" miehelleen, jonka on maksettava morsiamen hinta. Toisissa kulttuureissa saattaa olla käänteinen tapa, jossa vanhemmat maksavat aviomiehelle myötäjäiset korvatakseen tälle vaimon elättämisen aiheuttamia kustannuksia.
Käännös suomeksi
Touchdown (U.D.O:n albumi)

| Touchdown U> D.O. |
| --- | --- | --- |

Studioalbumin tiedot
 Julkaistu: 25. elokuuta 2023
 Tuottaja(t): Martin ”Mattes” Pfeiffer
 Kesto: 53.58
 Levy-yhtiö: Atomic Fire
Listasijoitukset
  34. (albumilista)    2. (fyysinen albumilista)
U.D.O:n muut julkaisut
| Game Over 2021 | Touchdown 2023 |   |
Singlet albumilta Touchdown
 ”Forever Free” Julkaistu: 23. kesäkuuta 2023  ”Touchdown” Julkaistu: 27. heinäkuuta 2023
Touchdown on U.D.O:n studioalbumi, joka julkaistiin 25. elokuuta 2023. Albumin on tuottanut Martin ”Mattes” Pfeiffer ja masteroinut Stefan Kaufmann. Levyllä soittaa viulisti Stefan Pinteviä ja kansitaiteen on suunnitellut Martin Häusler.
Kappaleet

Isolation Man – 4.51
The Flood – 4.04
The Double Dealer’s Club – 3.33
Fight For The Right – 4.46
Forever Free – 4.23
Punchline – 4.06
Sad Man’s Show – 3.50
The Betrayer – 4.04
Heroes Of Freedom – 3.44
Better Start To Run – 4.17
The Battle Understood – 4.06
Living Hell – 4.03
Touchdown – 4.05
Kokoonpano

Udo Dirkschneider – laulu
Andrey Smirnov – kitara
Sven Dirkschneider – rummut
Fabian Dee Dammers – kitara
Peter Baltes – basso
Arvostelut

Inferno:
Aiheesta muualla

Touchdown (U.D.O:n albumi) Discogsissa. (englanniksi)
Albumi Touchdown (U.D.O:n albumi) Encyclopaedia Metallum -sivustolla (englanniksi)
U.D.O.
| Udo Dirkschneider • Sven Dirkschneider • Andrei Smirnov • Dee Dammers • Tilen Hudrap |
| --- | --- |
Studioalbumit:  Animal House • Mean Machine • Faceless World • Timebomb • Solid • No Limits • Holy • Man and Machine • Thunderball • Mission No. X • Mastercutor • Dominator • Rev-Raptor • Steelhammer • Decadent • Steelfactory • We Are One • Game Over • Touchdown
Livealbumit:  "Live from Russia" • "Nailed to Metal – The Missing Tracks" • "Mastercutor Alive" • "Live in Sofia" • "Steelhammer - Live from Moscow" • "Navy Metal Night" • "Live in Bulgaria 2020 – Pandemic Survival Show"
EP:t:  24/7 • The Wrong Side of Midnight • Infected • Leatherhead
Singlet:  "They Want War" • "Heart of Gold" • "Faceless World" • "Two Faced Woman" • "Independence Day" • "Lovemachine" • "Dancing With An Angel" • "24/7" • "The Wrong Side of Midnight" • "Infected" • "Leatherhead" • "Metal Machine" • "Steelhammer" • "Decadent" • "Rising High" • "One Heart One Soul" • "Make the Move" • "Neon Diamond" • "We Are One" • "Metal Never Dies" • "Kids And Guns" • "Prophecy"
Videot:  "Nailed to Metal: The Complete History" • "Thudervision" • "Mastercutor Alive" • "Live in Sofia" • "Steelhammer: Live from Moscow" • "Navy: Metal Night" • "Live in Bulgaria 2020 – Pandemic Survival Show"
Turkmenistanin energiapolitiikka

Turkmenistan merkitty punertavana
Turkmenistanin energiapolitiikka kertoo Turkmenistanin energiankäytöstä ja energiapolitiikasta ja eri sidosryhmien näkemyksistä energian käytön kehitykseen ja ohjaamiseen mukaan lukien energiantuotanto, jakelu ja kulutus. Siihen sisältyvät lait, sopimukset, verot ja ohjauskeinot. Turkmenistanilla on laajat maakaasuvarat.
Kaasu

Turkmenistanissa räjähti merkittävä kaasuputki hämärissä olosuhteissa huhtikuussa 2009. Turkmenistanin maakaasun ostajiin on sisältynyt Gazprom ja Naftogaz.
Venäjä solmi pitkäaikaisia kaasusopimuksia vuonna 2008 korkeiden hintojen vallitessa Keski-Aasian maiden kanssa. Turkmenistanin kanssa on 25 vuoden kaasusopimus. Koska kysyntä laski vuonna 2009 Gazpromilla oli ylitarjontaa. Dayletbat-Dariyalyk-kaasuputki räjähti rikki 9. huhtikuuta 2009 Turkmenistanissa lähellä Uzbekistanin rajaa. Putkessa oli painetta, joka aiheutti räjähdyksen. Putki on rakennettu vuonna 1979. Kaasu lakkasi virtaamasta Turkmenistanista Venäjälle eikä putkea ollut korjattu ainakaan vielä 24. huhtikuuta 2009. Keski-Aasiasta kulkee neuvostoaikana rakennettu öljyputki ja kaasuputki Venäjän kautta Eurooppaan Slovakiaan ja Puolaan.
Turkmenistanista on rakenteilla kaasuputki Uzbekistanin ja Kazakstanin kautta Kiinaan. Kazakstan sopi huhtikuussa 2009 kazakstanilaisen energiayhtiön myynnistä kiinalaiselle energiayhtiölle. Kazakstanista Kaspianmereltä on suunniteltu öljyputki Kiinan suuntaan.
Törngren

Törngren tai Törnegren on seuraavien suomalaisten henkilöiden sukunimi:
Adolf Törngren (1824–1895), liikemies ja valtiopäivämies, Johan Agapetus Törngrenin poika, Adolf Törngren nuoremman isä
Adolf Törngren (1860–1943), lääkäri ja kartanonomistaja, kansanedustaja (RKP), Adolf Törngren vanhemman poika
Johan Agapetus Törngren (1772–1859), suomalainen lääkäri, professori, kartanonomistaja ja arkkiatri, Adolf Törngren vanhemman isä, Karl Wilhem Törnegrenin kasvatti-isä
Karl Wilhelm Törnegren (1817–1860), Helsingin yliopiston kirjastonhoitaja ja oppihistorian professori, Johan Agapetus Törngrenin kasvattipoika
Ralf Törngren (1899–1961), poliitikko (RKP), pääministeri 1954.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Turkmeenit

| Turkmeenit> Түркменлер Türkmenler |
| --- | --- |
 Turkmeenimies perinteisessä asussa kamelin kanssa. Kuvaaja Sergei Mihailovitš Prokudin-Gorskii, 1905–1915.
Väkiluku:  6,84 milj.
Asuinalueet:   Turkmenistan 4 152 200   Iran  Afganistan  821 900  Pakistan 60 000  Venäjä 33 053  Ukraina 3 709  Kazakstan 1 729
Kielet:  turkmeeni
Uskonnot:  sunni-islam
Turkmeenit (turkmeeniksi Түркменлер, Türkmenler) ovat noin kahdeksan miljoonainen turkinsukuinen keskiaasialainen kansa, joka elää pääasiassa Turkmenistanissa, Uzbekistanissa, Afganistanissa ja Koillis-Iranissa. Turkmeenit puhuvat turkmeenia, joka luokitellaan kuuluvaksi eteläturkkilaisten kielten ryhmän turkmeeniseen haaraan. Lisäksi he käyttävät paljon myös venäjän kieltä johtuen maan historiasta ensin Venäjän keisarikunnan ja sitten Neuvostoliiton osana. Uskonnoltaan turkmeenit ovat pääosin sunnimuslimeita.
Aiheesta muualla

Kuvia tai muita tiedostoja aiheesta Turkmeenit Wikimedia Commonsissa
Trail for the Broken

| Trail for the Broken Ordog |
| --- | --- | --- |

Studioalbumin tiedot
 Julkaistu: 21. maaliskuuta 2014
 Formaatti: CD
 Tyylilaji: doom metal
 Kesto: 56.13
 Levy-yhtiö: Violent Journey
Ordogin muut julkaisut
| Remorse 2011 | Trail for the Broken 2014 | The Grand Wall 2016 |
Trail for the Broken on suomalaisen doom metal -yhtye Ordogin neljäs studioalbumi. Se julkaistiin 21. maaliskuuta 2014 levymerkillä Violent Journey Records.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | The Trail | 2.29 |  |  |  |  |  |  |  |
| 2. | Scythe | 6.30 |  |  |  |  |  |  |  |
| 3. | The Swarm of Abhorrence | 7.35 |  |  |  |  |  |  |  |
| 4. | Devoted to Loss | 7.22 |  |  |  |  |  |  |  |
| 5. | Enter the Void | 6.58 |  |  |  |  |  |  |  |
| 6. | I Ceased to Dream | 8.49 |  |  |  |  |  |  |  |
| 7. | Abandoned | 7.16 |  |  |  |  |  |  |  |
| 8. | The Crows of Towerpath | 9.14 |  |  |  |  |  |  |  |
|  |  | 56.13 |  |  |  |  |  |  |  |
Kokoonpano

Aleksi Martikainen – laulu
Valtteri Isometsä – kitara, rummut, taustalaulu
Ilkka Kalliainen – basso
Jussi Harju – kosketinsoitin
Arvostelut

Imperiumi: 5+/10
Metal Temple:
Aiheesta muualla

Albumi Trail for the Broken Encyclopaedia Metallum -sivustolla (englanniksi)
Trill OG

| Trill OG Bun B |
| --- | --- | --- |

Studioalbumin tiedot
 Äänitetty : 2008–2010
 Julkaistu: 3. elokuuta 2010
 Tuottaja(t): Steve Below, Play-N-Skillz, Boi-1da, DJ Premier, Drumma Boy, Big E, DJ B-Do & 40
 Tyylilaji: hip hop
 Kesto: 60.23
 Levy-yhtiö: Rap-a-Lot Records
Muut kannet
 Chopped and Screwed -version kansi
Bun B:n muut julkaisut
| II Trill 2008 | Trill OG 2010 | Trill OG: The Epilogue 2013 |
Singlet albumilta Trill OG
 ”Countin’ Money” Julkaistu: 6. heinäkuuta 2010  ”Trillionaire” Julkaistu: 14. heinäkuuta 2010  ”Just Like That” Julkaistu: 17. lokakuuta 2010  ”Put It Down” Julkaistu: joulukuu 2010
Trill OG (lausutaan kuten sana "trilogy") on rap-artisti Bun B:n kolmas sooloalbumi, joka julkaistiin 3. elokuuta 2010 Rap-a-Lot Recordsin kautta. DJ Michael "5000" Watts on tehnyt albumista Chopped and Screwed -version.
Listasijoitus

Albumi sijoittui ilmestymisviikollaan Yhdysvaltain Billboard 200 -listan 4. sijalle 39,838 kappaleen viikkomyynnillään. Seuraavalla viikolla albumi putosi sijalle 20 myytyään 16,100 kappaletta. Kolmannella viikolla albumi putosi 17 sijaa alaspäin eli sijalle 37 ja sitä myytiin kolmannella viikolla 10,400 kappaletta.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Tuottaja(t) | Kesto |  |  |  |  |  |  |
| 1. | Chuuch!!! (mukana J. Prince)  | Steve Below | 4.46 |  |  |  |  |  |  |
| 2. | Trillionaire (mukana T-Pain)  | J.U.S.T.I.C.E. League | 4.07 |  |  |  |  |  |  |
| 3. | Just Like That (mukana Young Jeezy)  | Drumma Boy | 4.16 |  |  |  |  |  |  |
| 4. | Put It Down (mukana Drake)  | Boi-1da | 4.32 |  |  |  |  |  |  |
| 5. | Right Now (mukana 2Pac, Pimp C & Trey Songz)  | Steve Below | 3.33 |  |  |  |  |  |  |
| 6. | That’s a Song (skit) (mukana Bluesman Ceddy St. Louis)  | Steve Below | 0.24 |  |  |  |  |  |  |
| 7. | Countin’ Money (mukana Yo Gotti & Gucci Mane)  | DJ B-Do | 3.34 |  |  |  |  |  |  |
| 8. | Speak Easy (mukana Twista & Bluesman Ceddy St. Louis)  | Big E | 4.07 |  |  |  |  |  |  |
| 9. | Lights, Camera, Action | Steve Below | 3.34 |  |  |  |  |  |  |
| 10. | I Git Down 4 Mine | Steve Below | 4.07 |  |  |  |  |  |  |
| 11. | Snow Money | Steve Below | 4.34 |  |  |  |  |  |  |
| 12. | Ridin’ Slow (mukana Slim Thug & Play-N-Skillz)  | Play-N-Skillz | 5.09 |  |  |  |  |  |  |
| 13. | Let ’Em Know | DJ Premier | 4.11 |  |  |  |  |  |  |
| 14. | Listen (skit) (mukana Bluesman Ceddy St. Louis)  | Steve Below | 0.24 |  |  |  |  |  |  |
| 15. | All a Dream (mukana LeToya Luckett)  | J.U.S.T.I.C.E. League | 3.23 |  |  |  |  |  |  |
| 16. | It’s Been a Pleasure (mukana Drake)  | Boi-1da | 5.46 |  |  |  |  |  |  |
| Deluxe Editionin bonuskappaleet |
| --- | --- | --- | --- | --- | --- | --- | --- | --- | --- |
| Nro | Nimi | Tuottaja(t) | Kesto |  |  |  |  |  |  |
| 17. | Gladiator (mukana Truck Buck)  | Steve Below | 4.45 |  |  |  |  |  |  |
| 18. | Sext Me (mukana Just Brittany, Candi Redd, Surreal, Troublesum & RawLT)  | Steve Below | 5.12 |  |  |  |  |  |  |
| 19. | Real Live (mukana Gator Mane & GLC)  | Sound M.O.B. | 4.45 |  |  |  |  |  |  |
| 20. | Git In (mukana Big Capp & Young Money Moe)  | Steve Below | 4.25 |  |  |  |  |  |  |
| iTunes bonuskappaleet |
| --- | --- | --- | --- | --- | --- | --- | --- | --- | --- |
| Nro | Nimi | Tuottaja(t) | Kesto |  |  |  |  |  |  |
| 17. | The Best Is Back | Steve Below | 3.34 |  |  |  |  |  |  |
| 18. | Untitled Flow (58 Bars) | Steve Below | 2.54 |  |  |  |  |  |  |
Arvostelut

Allmusic:
HipHopDX:
Pitchfork Media: 5.0/10
TobyMac

| TobyMac |
| --- | --- |
 TobyMac esiintymässä 3. joulukuuta 2005.
Henkilötiedot
Syntynyt: 22. lokakuuta 1964 (ikä 59) Fairfax, Virginia, Yhdysvallat
Ammatti:  laulaja-lauluntekijä, musiikkituottaja, kirjailija, näyttelijä
Muusikko
Taiteilijanimi:  Toby 
Laulukielet:  englanti
Aktiivisena:  1987–
Tyylilajit:  kristillinen hip hop, kristillinen rock, kristillinen pop
Yhtyeet:  DC Talk
Levy-yhtiöt:  ForeFront Records, EMI CMG
Aiheesta muualla
www.tobymac.com
  [ Muokkaa Wikidatassa ] [ ohje ]  
Toby McKeehan (syntyjään Kevin Michael McKeehan, 22. lokakuuta 1964 Fairfax, Virginia), taiteilijanimeltään TobyMac, tyyliteltynä tobyMac, on yhdysvaltalainen kristillinen hip hop/pop-artisti, musiikkituottaja, laulaja-lauluntekijä ja kirjailija. Hän tunnetaan kristillisen laulutrio DC Talkin jäsenenä vuodesta 1987 vuoteen 2000, jolloin yhtye ilmoitti jäävänsä tauolle. DC Talkin jälkeen TobyMac aloitti menestyksekkään soolouransa. DC Talkin yli kahdeksan miljoonan albumin myynnin lisäksi hänen neljää julkaistua sooloalbumiaan on tähän mennessä myyty yli kaksi miljoonaa kappaletta, joista viimeisin, Tonight julkaistiin vuonna 2010. TobyMac on myös voittanut vuoden 2008 CD+DVD-julkaisullaan Alive and Transported parhaan rap- tai rock-gospelalbumin Grammy-palkinnon ja ollut myös useasti ehdolla eri kategorioissa.
Diskografia > Studioalbumit

Momentum (2001)
Welcome to Diverse City (2004)
Portable Sounds (2007)
Tonight (2010)
Christmas in Diverse City (2011)
Eye On It (2012)
This Is Not a Test (2015)
The Elements (2018)
Diskografia > Remixalbumit

Re:Mix Momentum (2003)
Renovating Diverse City (2004)
Dubbed and Freq'd: A Remix Project (2012)
Eye'm All Mixed Up (2014)
The St. Nemele Collab Sessions (2019)
Aiheesta muualla

Kuvia tai muita tiedostoja aiheesta TobyMac Wikimedia Commonsissa
tobyMacin kotisivut (englanniksi)
Turkmenistan olympialaisissa

Turkmenistan osallistui itsenäisenä valtiona olympialaisiin ensimmäisen kerran Atlantassa 1996 ja on ollut mukana kaikissa kesäolympialaisissa sen jälkeen. Talvikisoihin maa ei ole osallistunut. Vuonna 1992 turkmenistanilaisurheilijat kilpailivat yhdistetyllä joukkueella Georgian ja muiden IVY:n jäsenmaiden kanssa, tätä ennen maa oli osa Neuvostoliittoa.
Turkmenistan ei ole saavuttanut toistaiseksi yhtään olympiamitalia. Pistesijalle, eli kahdeksan parhaan joukkoon, ylsi ensimmäisenä ampuja Igor Pirekejev, joka oli seitsemäs pienoiskiväärin makuuasentokilpailussa Sydneyssä 2000. Umurbek Bazarbayev on sijoittunut miesten painonnoston höyhensarjassa seitsemänneksi Ateenassa 2004 ja kuudenneksi Lontoossa 2012. Tolkunbek Hudaybergenov oli samassa painoluokassa seitsemäs Pekingissä 2008.
Törnudd

Törnudd on muun muassa seuraavien suomalaisten sukunimi:
Aksel Törnudd (1874–1923), musiikinopettaja ja säveltäjä, Anders Oskar Törnuddin poika
Alexander Törnudd (1839–1915), vakuutusalan yritysjohtaja
Allan Törnudd (1889–1961), kirjastonjohtaja
Alvar Törnudd (1866–1943), pankinjohtaja ja kirjallisuuden tutkija, Gustaf Törnuddin poika
Anders Törnudd (1748–1820), kirkkoherra, kansanrunouden kerääjä ja runoilija
Anders Oskar Törnudd (1824–1898), pappi ja valtiopivämies, Anders Törnuddin pojanpoika
Arne Törnudd (1878–1959), oppikoulun rehtori ja kirjailija
Elin Törnudd (1924–2008), ylikirjastonhoitaja
Gustaf Törnudd (1832–1894), teollisuusmies
Klaus Törnudd (s. 1931), diplomaatti, politiikan tutkija ja valtio-opin professori,  Allan Törnuddin poika
Lilli Törnudd (1862–1929), piirustuksen- ja käsityönopettaja, Anders Oskar Törnuddin poika
Margit Törnudd, o.s. Niininen (1905–1993), kirjailija ja Helsingin lastenhuoltotoimiston toimistopäällikkö, Allan Törnuddin puoliso
Patrik Törnudd (1935–2015), valtiotieteilijä, Oikeuspoliittisen tutkimuslaitoksen johtaja, Allan Törnuddin poika
Sigurd Törnudd (1873–1963), liikemies, lähetystövirkailija ja kirjailija, Gustaf Törnuddin poika
| --- | --- |
: Tällä täsmennyssivulla luetellaan henkilöitä, joilla on sama sukunimi.
Tšatša

Tšatšan valmistamista.
Tšatša (georg. ჭაჭა) on perinteinen väkevä alkoholijuoma Georgiassa. Se valmistetaan useimmiten tislaamalla viinin puristustähteitä (rypäleiden kuoria ja siemeniä) samaan tapaan kuin italialainen grappa, mutta muitakin marjoja ja hedelmiä voidaan käyttää raaka-aineina. Tšatšan kotitarvevalmistus on yleistä.
Aiheesta muualla

Kuvia tai muita tiedostoja aiheesta Tšatša Wikimedia Commonsissa
Tähtihalli

| Tähtihalli> Rakennuksen tiedot |
| --- | --- |
Sijainti:  Urheilukuja 1-3, 66900 Uusikaarlepyy
Omistaja:  Uudenkaarlepyyn kaupunki
Käyttäjät
 Salibandy:   Blue Fox 
Katsojakapasiteetti
 500 
Lisää rakennusartikkeleitaArkkitehtuurin teemasivulla
Tähtihalli (ruots. Stjärnhallen) on Uudessakaarlepyyssä sijaitseva urheilurakennus. Mm. salibandyseura Blue Fox käyttää Tähtihallia kotihallinaan.
Tähtihallin katsojakapasiteetti on 500 katsojaa.
Tšeboksaryn piiri

Tšeboksaryn piiri Tšuvassian kartalla.
Tšeboksaryn piiri (ven. Чебокса́рский райо́н, Tšeboksarski raion, tšuvassiksi Шупашкар районӗ, Šupaškar raionĕ) on paikallinen itsehallintoalue Tšuvassian tasavallassa Venäjällä. Vuonna 1927 perustetun piirin pinta-ala on 1 332 neliökilometriä ja asukkaita on 59 200 henkeä (vuonna 2009).
Piiri sijaitsee Tšuvassian pohjoisosassa. Pohjoisessa se rajoittuu Mari Elin tasavaltaan, idässä Mariinski Posadin piiriin, etelässä Tsivilskin ja Krasnoarmeiskojen piireihin sekä lännessä Morgaušin piiriin. Hallinnollinen keskus on Kugesin taajama. Piiriin kuuluu 17 maalaiskuntaa.
Seutu kuuluu Tšuvassian tasankoon. Volgan muodostama Tšeboksaryn tekoallas jakaa sen pienempään pohjois- ja suurempaan eteläosaan. Pinta-alasta suurin osa on maatalousmaata. Metsää on noin 30 %, Volgan takaisessa osassa 67 %.
Piirin kautta kulkee Kanašin ja Tšeboksaryn välinen rautatie, Nižni Novgorodin, Tšeboksaryn ja Kazanin välinen M7-valtatie sekä Tšeboksaryn ja Uljanovskin välinen A151-maantie. Piirikeskuksesta on tasavallan pääkaupunkiin matkaa 14 kilometriä.
Väestöstä 92 % on tšuvasseja.
Tärkein elinkeino on maatalous, joka on erikoistunut maidon ja lihan tuotantoon, siipikarjan kasvatukseen, viljan, perunan ja vihannesten viljelyyn.
Išakin kylässä toimii kotiseutumuseo ja Kugesissa idäntutkija Nikita Bitšurinille omistettu museo. Piirilehtenä ilmestyy tšuvassin- ja venäjänkielinen Tăvan jen.
Aiheesta muualla

Wikimedia Commonsissa on kuvia tai muita tiedostoja aiheesta .
Tšeboksaryn piiri Tšuvassian tasavallan sivustolla (venäjäksi)
Alatyr •
Alatyr •
Alikovo •
Batyrevo •
Ibresi •
Jadrin •
Jaltšiki •
Jantikovo •
Kanaš •
Kanaš •
Komsomolskoje •
Kozlovka •
Krasnoarmeiskoje •
Krasnyje Tšetai •
Mariinski Posad •
Morgauši •
Novotšeboksarsk •
Poretskoje •
Šemurša •
Šumerlja •
Šumerlja •
Tšeboksary •
Tšeboksary •
Tsivilsk •
Urmary •
Vurnary
Tom Mäkitalo

| Tom Mäkitalo> Henkilötiedot |
| --- | --- |
Syntynyt: 6. toukokuuta 1995 (ikä 29) Falun
Kansalaisuus:   Ruotsi
Jääkiekkoilija
Pelipaikka:  keskushyökkääjä
Maila:  vasen
Pituus:  180 cm
Paino:  85 kg
Seura
Seura:  Mörrums GoIS
Sarja:  Hockeyettan
Pelinumero:  91
Pelaajaura
Pääsarjaura:  2014–
Aik. seurat:  Leksands IF (SHL) KeuPa HT (Mestis) Kongsvinger Knights Norja) Halmstad HF (Hockeyettan)
Tom Mäkitalo (s. 6. toukokuuta 1995 Falun) on ruotsalainen jääkiekkoilija, joka pelaa Ruotsin neljänneksi korkeimmalla sarjatasolla HockeyTvåanissa pelaavan Mörrums GoIS:n riveissä. Hän on pelipaikaltaan keskushyökkääjä.
Ura

Mäkitalo on Falu IF:n kasvatti. Hän oli kauden 2010–2011 päätteeksi nostamassa seuran J18-junioreita I-divisioonasta J18 Elitiin. Mäkitalo siirtyi seuraavaksi kaudeksi 2011–2012 Leksands IF:n J18-junioreihin. Hän oli J18 Allsvenskanissa joukkueen paras maalintekijä kahdeksalla osumallaan. Kaudella 2013–2014, kevään 2014 pudotuspeleissä Mäkitalo jakoi tehoilla 1+4=5 Leksandin J20-junioreiden sisäisen piste- ja syöttöpörssin voiton Martin Grönbergin kanssa. Hän jakoi myös joukkueen sisäisen tehotilaston voiton David Suvannon ja Tobias Ekbergin kanssa.
Myös kaudella 2014–2015 Mäkitalo oli pudotuspeleissä Leksandin paras pistemies ja syöttäjä tehoilla 1+5=6. Hän debytoi samalla kaudella myös SHL:ssä, jossa Mäkitalo pelasi neljä runkosarjaottelua tehden yhden syöttöpisteen. Hän pelasi ensimmäisen SHL-ottelunsa 29. marraskuuta 2014 vieraissa Brynäs IF:ää vastaan.
Kauden 2015–2016 alussa Mäkitalo siirtyi vuoden mittaisella sopimuksella Mestis-joukkue KeuPa HT:n paitaan. Hän ei ollut kuitenkaan tyytyväinen omaan peliaikaansa ja purki yhteisymmärryksessä sopimuksensa marraskuussa 2015. Mäkitalo siirtyi samalla loppukaudeksi Norjan GET-ligaenin Kongsvinger Knightsiin. Hänen ensimmäinen täysi pääsarjakautensa toi 30 runkosarjaottelussa tehot 2+9=11 ja kuudessa karsintasarjan ottelussa tehot 1+4=5.
Mäkitalo palasi kaudeksi 2016–2017 kotimaahansa ja siirtyi vuoden mittaisella sopimuksella Ruotsin kolmanneksi korkeimmalle sarjatasolle Hockeyettanin Halmstad HF:ään.
Elokuussa 2017 Mäkitalo teki sopimuksen HockeyTvåanissa pelaavan Mörrums GoIS:n kanssa ja oli nostamassa joukkuetta takaisin HockeyEttaniin. Mäkitalo on jatkanut Mörrumsin joukkueessa ainakin kaudelle 2020–2021.